**Rozhodnutie prezidenta SZ CHPH**

Po písomnom vyjadrení ÚKK SZ CHPH a predsedu DS SZ CHPH, Prezídium SZ CHPH s konečnou platnosťou rozhodne na zasadnutí 25. marca 2022 o platnosti uznesenia konferencie OZ CHPH Trenčín, ktorým zrušili ZO CHPH Dubnica nad Váhom.

 V záujme toho, aby sa neprezentovali k prerokovaniu tejto záležitosti vlastné, podložené alebo nepodložené názory a stanoviská, som podľa Stanov SZ CHPH § 13, odsek 26 rozhodol:

 **S okamžitou platnosťou, na obdobie do 25. marca 2022, nariaďujem odobrať prístupové heslá na diskusnom fóre všetkým členom ZO CHPH Dubnica nad Váhom. Toto rozhodnutie sa vzťahuje aj na všetkých členov Zväzu, ktorí k tejto téme zverejnia diskusné príspevky na diskusnom fóre.** Rozhodnutie vydávam nie preto, že chcem obmedziť práva členov Zväzu slobodne sa vyjadriť, ale preto, aby sa predišlo tlaku na členov ÚKK, DS a Prezídia SZ CHPH v uvedenej záležitosti správne, bez vonkajšieho tlaku rozhodnúť.

**Zároveň poskytujem nasledovnú informáciu:**

 Na konferenciách OZ CHPH boli navrhnutí kandidáti do ústredných orgánov Zväzu. Prezídium Zväzu návrhy zosumarizovalo, žiaľ zatiaľ sa kandidátka nemôže zverejniť , lebo podľa § 6, odsek 2 Stanov SZ CHPH môže byť člen volený, ak vykonával minimálne jedno volebné obdobie funkciu v nižších organizačných zložkách Zväzu. Zo zápisov  niektorých konferencií sa to nedá zistiť. Prezídium požiadalo predsedov OZ CHPH tieto informácie o navrhnutých kandidátoch doplniť a zaslať na sekretariát SZ CHPH. Po zaslaní potvrdení, že navrhnutí kandidáti vykonávali funkcie v požadovanom rozsahu, bude kandidátka do ústredných orgánov zverejnená.

V Poprade 3. marca 2022 RNDr. Daniel Dudzik, prezident SZ CHPH